Viiratsi 23. oktoober 2024 nr 412

**Katastriüksuse jagamine ning koha-aadresside ja sihtotstarvete määramine**

Transpordiamet esitas Viljandi Vallavalitsusele taotluse (reg 30.08.2024 nr 4-7/24/1795-1), milles soovib tulenevalt Viljandi Vallavalitsuse taotlusest jagada riigile kuuluva kõrvalmaantee 24222 Ämmuste tee. Jagamise käigus eraldatakse 24222 Ämmuste tee katastriüksuse koosseisus olev Mustla alevikus asuv kohalik tee Aia tänav. Aia tänav teenindab valdavalt kohalikku liiklust ja sellel on kõrvaltänava funktsioon ja teed teenindav riigi transpordimaa ei ole vajalik riigitee hoiu korraldamiseks. Viljandi vallale seadusest tulenevate ülesannete täitmiseks on kohalik tee 7970029 Aia tänav riigitee kilomeetritel 0-0,388 mõistlik võõrandada Viljandi valla omandisse ja muuta tee avalikult kasutatavaks kohalikuks teeks. Menetluse läbiviimiseks on vaja teostada katastriüksuse jagamine ning jagamisel moodustatavate katastriüksustele koha-aadressi ja sihtotstarbe määramine.

MinuKatastri menetluskeskkonnast on esitatud Viljandi Vallavalitsusele teade, mille alusel on alustatud Kuressaare külas asuva 24222 Ämmuste tee (katastritunnus 79703:002:0081) katastriüksuse jagamise menetlust.

Tulenevalt eeltoodust ja võttes aluseks maakorraldusseaduse § 2 lõike 2 punkti 4, § 3 lõike 1, § 10 lõiked 3 ja 4, § 13 lõike 1, maakatastriseaduse § 18 lõike 1 punkti 1, § 181 lõike 5, ruumiandmete seaduse § 42, § 50 lõike 1, § 54 lõike 1 ja § 57 lõike 1 punkti 4, Viljandi Vallavolikogu 30.10.2019 määruse nr 86 „Õigusaktidega kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimuste lahendamise volitamine“ § 4 ning arvestades esitatud taotlust ning lisatud jagamisplaani:

1. Jagada Kuressaare külas 24222 Ämmuste tee katastriüksus (kinnistu nr 10624650, katastritunnus 79703:002:0081, pindala 49812 m², sihtotstarve transpordimaa 100%), moodustada katastriüksused vastavalt lisale ja määrata koha-aadressid ning sihtotstarbed järgmiselt:
   1. koha-aadress: Viljandi maakond, Viljandi vald, Mustla alevik, Aia tänav,

sihtotstarve 100% transpordimaa;

* 1. koha-aadress: Viljandi maakond, Viljandi vald, Kuressaare küla, 24222 Ämmuste tee, sihtotstarve 100% transpordimaa.

1. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, 70101 Viiratsi alevik) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
2. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Heli Kannes

jurist vallasekretäri ülesannetes